Pielikums

Priekules novada pašvaldības domes

27.08.2020. lēmumam Nr. 587 (prot.11, 76. punkts)

LĪGUMS

Par siltumenerģijas piegādi

Priekulē 2020.gada \_\_\_\_.septembrī

 Priekules novada pašvaldība, reģistrācijas numurs 90000031601, juridiskā adrese Saules iela 1, Priekule, Priekules novads, turpmāk tekstā – **Pasūtītājs**, izpilddirektora Andra Razmas personā, kurš rīkojas uz Priekules novada pašvaldības domes 2019.gada 31.oktobra saistošo noteikumu Nr.7/19 “Priekules novada pašvaldības nolikums” pamata, no vienas puses,

 Sabiedrības ar ierobežotu atbildību “Priekules nami”, reģistrācijas numurs 42103020465, juridiskā adrese Ķieģeļu iela 2a, Priekule, Priekules novads, kuru pārstāv tās valdes locekle Arta Brauna, kura rīkojas uz statūtu pamata, turpmāk tekstā - **Lietotājs**, no otras puses,

un

Liepājas rajona Bunkas pagasta zemnieku saimniecība “Nodegi”, reģistrācijas numurs 42101007918, juridiskā adrese “Nodegi”, Bunkas pagasts, Priekules novads, tās īpašnieka Gata Ozola personā, turpmāk tekstā **Piegādātājs**, no trešās puses,

Visi kopā un katrs atsevišķi turpmāk šī līguma tekstā saukti par Pusēm,

Ņemot vērā Priekules novada pašvaldības domes 2020.gada 27. augusta lēmumu Nr. 578 “Par siltumapgādi Priekules pilsētā”, kurā Pasūtītājs uzdod Lietotājam veikt siltumenerģijas piegādes administrēšanu, brīvi izsakot savu gribu un savstarpēji vienojoties, noslēdz šādu līgumu par siltumenerģijas piegādi:

1. Līguma priekšmets
	1. Pasūtītājs uzdod Lietotājam šajā līgumā noteiktajā kārtībā un apjomā nopirkt Piegādātāja saražoto siltumenerģiju uzkarsēta ūdens veidā, turpmāk – siltumenerģija, tās ražošanas vietā Piegādātāja koģenerācijas stacijā, kas atrodas “Nodegu skola”, Priekules pagasts, Priekules novads, kadastra apzīmējums 6482 006 0187.
	2. Lietotājs pērk Piegādātāja piegādāto siltumenerģiju Priekules pilsētas centralizētās siltumapgādes sistēmas lietotāju - fizisko un juridisko personu – nodrošināšanai ar siltumenerģiju apkures un karstā ūdens patēriņa vajadzībām (SIA “Priekules slimnīca” vajadzībām). Siltumenerģijas piegāde tiek nodrošināta šādās vietās:
		1. Liepājas ielas mikrorajons, ieskaitot daudzdzīvokļu ēku Liepājas ielā 11B;
		2. Priekules evaņģēliski luteriskā baznīca Aizputes ielā 10, Priekules evaņģēliski luteriskās draudzes ēka Aizputes ielā 8, Pakalpojumu ēka Aizputes ielā 6, SIA “Priekules slimnīca” ēkas Aizputes ielā 5, daudzdzīvokļu māja Aizputes ielā 3;
		3. Pašvaldības ēka Saules ielā 1, SIA “Priekules nami” (ēkas īpašnieks pašvaldība) Ķieģeļu ielā 2A , Sociālā atbalsta centrs Ķieģeļu ielā 7 , Priekules kultūras nams Peldu ielā 1.
	3. Puses vienojas, ka Lietotājam diennaktī (divdesmit četras stundas) tiks nodrošināta siltumenerģijas piegāde ne mazāk kā 20 MWh. Lietotājam līguma izpildes laikā ir tiesības samazināt piegādājamās siltumenerģijas daudzumu atkarībā no siltumenerģijas patēriņa centralizētajā siltumapgādes sistēmā.
	4. Puses ir vienojušās par siltumenerģijas piegādes nosacījumiem – temperatūras, sistēmu hidraulikas un siltumnesēja plūsmas režīmus, par kuru ievērošanu un nodrošināšanu šī līguma darbības laikā saskaņā ar līguma noteikumiem ir atbildīgas Puses.
	5. Siltumtīklu piederības un atbildības dalījuma vieta, turpmāk – piederības robeža, tiek noteikta Pusēm sastādot aktu, kas ir šī līguma neatņemama sastāvdaļa, kurā tiek noteikta siltumenerģijas skaitītāja, turpmāk – skaitītājs, atrašanās vieta un piederība.
2. Piegādātāja pienākumi un atbildība
	1. Piegādātājs apņemas līdz ēku siltumskaitītājiem nodrošināt:
		1. Siltumnesēja turpgaitas vidējo diennakts temperatūru 700C, kā arī nodrošināt siltā ūdens plūsmu ne mazāk kā 20m3/h;
		2. Siltumnesēja spiedienu turpgaitas cauruļvadā līdz 3 Bar un atpakaļgaitas cauruļvadā līdz 2 Bar apmērā;
	2. Piegādātājam līguma izpildes laikā nav tiesību veikt ražošanas iekārtu un tīklu profilaktiskās apkopes u.tml. darbus nenodrošinot nepārtrauktu siltumenerģijas piegādi Lietotājam līgumā noteiktā apjomā un kārtībā.
	3. Piegādātājs līgumā noteiktā kārtībā reģistrē Lietotāja izlietotās siltumenerģijas daudzumu un ziņo par to Lietotājam noteiktajā kārtībā.
	4. Piegādātājam nekavējoties jāziņo Lietotājam par konstatētiem skaitītāju bojājumiem.
3. Lietotāja pienākumi un atbildība
	1. Lietotāja pienākums ir nodrošināt Lietotāja siltumtīklu sagatavošanu saslēgšanai ar Piegādātāja siltumtīkliem.
	2. Lietotājs apņemas pieņemt tādu siltumenerģijas daudzumu, kāds nepieciešams šī līguma 1.2.apakšpunktā noteiktā siltumenerģijas pirkuma mērķa īstenošanai.
	3. Lietotājs apņemas neražot siltumenerģiju patstāvīgi, kā arī nepirkt siltumenerģiju no trešās personas, ja Piegādātājs pilnībā nodrošina 2.1.punkta un 2.2.punkta izpildi.
	4. Lietotājam ir jāuztur tehniskā kārtībā tā valdījumā nodotie siltumtīkli, siltummezgli un siltumapgādes sistēmas atbilstoši kvalitātes un drošuma prasībām.
	5. Lietotājam jānodrošina Piegādātāja un Pasūtītāja pārstāvja piekļūšana skaitītājiem, lai kontrolētu siltumenerģijas patēriņa režīmu, uzskaiti un tehnisko stāvokli.
	6. Neatliekamu remontu vai avāriju gadījumos Lietotājam nekavējoties jāatslēdz attiecīgie siltumtīkli, siltummezgli un siltumapgādes sistēmas un jāziņo par to Piegādātājam un pasūtītājam.
	7. Lietotājam nekavējoties jāziņo Piegādātājam par konstatētiem skaitītāju bojājumiem.
	8. Līgumā noteiktajos termiņos un kārtībā veikt samaksu par patērēto siltumenerģiju.
4. Maksa par piegādāto siltumenerģiju un norēķinu kārtība
	1. Piegādātājs, Pasūtītājs un Lietotājs vienojas, ka siltumenerģijas tarifs, kas piemērojams maksas par piegādāto siltumenerģiju aprēķināšanai, ir 40,00 EUR par 1 MWh bez pievienotās vērtības nodokļa.
	2. Norēķini starp Piegādātāju un Lietotāju tiek veikti tikai par faktiski piegādāto siltumenerģiju, kuras daudzums izteikts megavatstundās, pamatojoties uz skaitītāju rādījumiem.
	3. Skaitītāja rādījumu Piegādātājs kārtējā mēneša pēdējā darba dienā nolasa Lietotāja pārstāvja klātbūtnē un fiksē to rakstiski, parakstot aktu.
	4. Rēķinu un aktu par iepriekšējā mēnesī piegādāto siltumenerģiju, pamatojoties uz skaitītāja rādījumu, Piegādātājs līdz nākamā mēneša 5.datumam nosūta uz Lietotāja rekvizītos norādīto e-pasta adresi.
	5. Lietotājs samaksu par saņemto siltumenerģiju no Piegādātāja veic viena kalendārā mēneša laikā (norēķinu periods) no Piegādātāja iesūtītā rēķina un akta saņemšanas un apstiprināšanas.
	6. Ja Piegādātājs Lietotājam rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavots elektroniski un ir derīgs bez paraksta”, Lietotājs šādu rēķinu atzīst par attaisnojuma dokumentu un pieņem norēķinu veikšanai.
	7. Rēķins tiek uzskatīts par apmaksātu no brīža, kad Lietotājs ir veicis naudas pārskaitījumu uz rēķinā norādīto Piegādātāja norēķinu kontu.
	8. Piegādātājam ir tiesības aprēķināt līgumsodu par rēķina samaksas kavējumu 0,1 % (viena desmitā daļa no procenta) apmērā no nesamaksātās summas par katru nokavēto dienu.
5. Līguma darbības nosacījumi
	1. Līgums stājas spēkā ar 2020.gada apkures sezonas sākumu un ir spēkā līdz 2020/2021. gada apkures sezonas beigām.
	2. Pusēm vienojoties, līgumu var grozīt, papildināt vai lauzt. Visi līguma papildinājumi, pielikumi, un grozījumi ir noformējami rakstveidā, un tie ir līguma neatņemama sastāvdaļa.
	3. Pusēm ir tiesības lauzt līgumu rakstveidā par to brīdinot 30 dienas iepriekš.
	4. Lietotājs un Pasūtītājs var lauzt līgumu pirms termiņa, nebrīdinot par to Piegādātāju, ja Piegādātājs nepiegādā Lietotājam siltumenerģiju līgumā noteiktā apjomā ilgāk par 20 dienām pēc kārtas.
	5. Nepārvaramas varas gadījumā, kas neļauj jebkurai Pusei izpildīt jebkuru vienu no tās pienākumiem, Puse, kura šādā veidā tiek traucēta, tiek atbrīvota no atbildības pret pārējām Pusēm. Tomēr, ja aizkavēšanās, kuru rada šāda nepārvarama vara sakarā ar jebkādu Pušu līguma saistību izpildi pārsniedz piecas dienas no iestāšanās brīža, Pusēm ir jāsatiekas, lai pārrunātu savas sadarbības turpmākās iespējas.
	6. Pusei, kas vēlas atsaukties uz nepārvaramas varas apstākļiem, jāziņo pārējām Pusēm 24 stundu laikā no šādu apstākļu iestāšanās brīža, ar elektroniski nosūtītu paziņojumu e-adresē un jāuzrāda saprātīgi pierādījumi attiecībā uz nepārvaramas varas raksturu un ilgumu.
	7. Tiek precizēts, ka termins “nepārvarama vara” nozīmē jebkādu notikumu, kas ir iepriekš neparedzams, ārpus Pušu kontroles, varētu notikt pēc šī līguma spēkā stāšanās datuma un traucētu kopīgai vai daļējai jebkuras no Pusēm uzņemto līgumsaistību izpildei.
6. Citi noteikumi
	1. Jebkuras izmaiņas šī līguma noteikumos stāsies spēkā tikai pēc tam ,kad tās tiks noformētas rakstiski un tās parakstīs Puses.

Līguma saistību izpildei Puses nosaka šādas atbildīgās personas: Piegādātājs - īpašnieks, Gatis Ozols, 29171541, zs.nodegi@gmail.com, Pasūtītājs – izpilddirektors, Andris Razma, 29173692, direktors@priekulesnovads.lv, Lietotājs – valdes locekle, Arta Brauna, 29175268, priekulesnami@inbox.lv.

* 1. Visi paziņojumi, pārrunu pieteikumi un pretenzijas, kas saistītas ar šī līguma izpildi vispirms iesniedzami Pušu atbildīgajām personām rakstiski elektroniskajā pastā un uzskatāmi par saņemtiem nākošajā darba dienā.
	2. Ja kāds no līguma noteikumiem kļūst spēkā neesošs, tas neietekmē līguma pārējo noteikumu spēkā esamību. Puses apņemas labā ticībā grozīt līgumu, lai spēku zaudējušo noteikumu ar citu spēkā esošu noteikumu, kurš nodrošina līguma mērķa sasniegšanu, un kurš pēc jēgas ir iespējami tuvāk aizstātajam spēku zaudējušajam noteikumam.
	3. Līgums ir uzrakstīts un parakstīts trīs eksemplāros latviešu valodā, no kuriem pa vienam eksemplāram tiek izsniegts katrai no pusēm.

Līguma pielikums – akts par siltumtīklu un siltumskaitītāja piederības, atbildības robežas noteikšanu.

|  |  |
| --- | --- |
| **Pasūtītājs** Priekules novada pašvaldībaReģ.Nr.90000031601Saules iela 1, Priekule,Priekules nov., LV-3434A.Razma | **Piegādātājs**ZS “Nodegi”Reģ.Nr.42101007918“Nodegi’’, Bunkas pag., Priekules nov.Konta Nr.G.Ozols |
| **Lietotājs**SIA “Priekules nami”Reģ.Nr. 42103020465Ķieģeļu iela 2a, Priekule,Priekules novads, LV-3434Konta Nr.A.Brauna |  |